Source: https://www.slov-lex.sk/static/SK/ZZ/1990/377/19901124.html
Timestamp: 2020-02-25 09:21:53+00:00

Document:
Časová verzia predpisu účinná od 24.11.1990 do 20.12.1990
Bratislava je hlavným mestom Slovenskej republiky a pravidelným sídlom Slovenskej národnej rady a vlády Slovenskej republiky (ďalej len „vláda“).
Hlavné mesto Slovenskej republiky Bratislava (ďalej len „hlavné mesto“) je samostatný samosprávny územný celok Slovenskej republiky; združuje občanov, ktorí majú na jej území trvalý pobyt.
Slovenská národná rada, vláda, ministerstvá a ostatné ústredné orgány štátnej správy Slovenskej republiky pomáhajú hlavnému mestu plniť funkcie hlavného mesta. Hlavné mesto utvára podmienky pre činnosť týchto orgánov, ako aj pre činnosť zastupiteľských orgánov iných krajín, ktoré majú sídlo v hlavnom meste.
Ministerstvá a ostatné ústredné orgány štátnej správy Slovenskej republiky prerokúvajú s hlavným mestom návrhy stratégie hospodárskeho a sociálneho rozvoja, ktoré sa týkajú záujmov a potrieb hlavného mesta. Rovnako hlavné mesto prerokúva s týmito orgánmi svoju stratégiu hospodárskeho a sociálneho rozvoja.
Hlavné mesto je právnickou osobou, ktorá za podmienok ustanovených zákonom samostatne hospodári s vlastným majetkom, so svojimi finančnými zdrojmi a s majetkom, ktorý mu bol zverený.
Mestské časti sú právnickými osobami, ktoré za podmienok ustanovených zákonom a štatútom hlavného mesta (ďalej len „štatút“) hospodária so zvereným a vlastným majetkom a so zverenými a vlastnými finančnými zdrojmi.
Územie hlavného mesta tvoria katastrálne územia uvedené v prílohe tohto zákona.
Jednotlivé mestské časti tvoria územia priamo spravované obvodnými národnými výbormi a miestnymi národnými výbormi ku dňu účinnosti tohto zákona; zriaďujú sa samostatné mestské časti Devín, Lamač a Dúbravka.
orgánmi hlavného mesta,
hlasovaním obyvateľov hlavného mesta,
Orgánmi hlavného mesta sú:
primátor hlavného mesta.
Mestské zastupiteľstvo vymenúva na návrh primátora mestského kontrolóra.
Miestne zastupiteľstvo vymenúva na návrh starostu miestneho kontrolóra.
Miestne zastupiteľstvo môže zriadiť na zabezpečenie odborných, administratívnych a organizačných vecí mestskej časti miestny úrad.
Mestské zastupiteľstvo vyhlási hlasovanie obyvateľov hlavného mesta, ak ide
o návrh na zavedenie alebo zrušenie miestnej dane alebo celomestskej verejnej dávky,
o petíciu skupiny obyvateľov hlavného mesta v počte 20 % všetkých oprávnených voličov,
o požiadavku aspoň tretiny miestnych zastupiteľstiev, ktorá musí byť podaná písomne s uvedením dôvodu.
Mestské zastupiteľstvo môže vyhlásiť hlasovanie obyvateľov hlavného mesta o ďalších dôležitých veciach celomestskej povahy, ak s tým súhlasí aspoň tretina miestnych zastupiteľstiev, alebo ak to umožňuje štatút.
Výsledok hlasovania obyvateľov hlavného mesta nahrádza rozhodnutie mestského zastupiteľstva, ak sa ho zúčastnilo aspoň 50 % oprávnených voličov.
Nemožno vyhlásiť hlasovanie obyvateľov mesta o rozpočte.
o návrh na zavedenie alebo zrušenie verejnej dávky alebo poplatku v mestskej časti,
Miestne zastupiteľstvo môže vyhlásiť hlasovanie obyvateľov mestskej časti o ďalších dôležitých veciach týkajúcich sa postavenia alebo rozvoja mestskej časti alebo života obyvateľov mestskej časti.
Nemožno vyhlásiť hlasovanie obyvateľov mestskej časti o rozpočte.
Mestské zastupiteľstvo je zastupiteľským zborom obyvateľov hlavného mesta a orgánom samosprávy hlavného mesta. Rozhoduje o najdôležitejších otázkach celomestského charakteru.
Mestské zastupiteľstvo má 80 poslancov volených obyvateľmi hlavného mesta v priamych voľbách. Počet poslancov volených v jednotlivých mestských častiach určí mestské zastupiteľstvo podľa podielu počtu obyvateľov mestskej časti na celkovom počte obyvateľov hlavného mesta, pričom každá z nich má v mestskom zastupiteľstve aspoň jedného poslanca.
Pre voľby poslancov mestského zastupiteľstva možno vytvoriť volebné obvody odchylne od ustanovení zákona Slovenskej národnej rady o voľbách do orgánov samosprávy obcí.3)
uznášať sa na všeobecne záväzných nariadeniach hlavného mesta a schvaľovať štatút,
určovať zásady hospodárenia a nakladania s majetkom patriacim hlavnému mestu a s majetkom vo vlastníctve štátu prenechaným hlavnému mestu a schvaľovať najdôležitejšie úkony týkajúce sa tohto majetku a kontrolovať hospodárenie s ním,
určovať podľa potreby a špecifík hlavného mesta zásady ochrany a tvorby životného prostredia,
schvaľovať rozpočet hlavného mesta a jeho zmeny, kontrolovať jeho čerpanie a schvaľovať záverečný účet,
schvaľovať územný plán hlavného mesta a celomestské koncepcie rozvoja jednotlivých oblastí života hlavného mesta,
rozhodovať o zavedení alebo zrušení poplatku v hlavnom meste, určovať náležitosti miestnej dane alebo celomestskej verejnej dávky, ako aj rozhodovať o prijatí úveru alebo pôžičky,
vyhlasovať hlasovanie obyvateľov hlavného mesta,
zriaďovať podniky hlavného mesta a rozpočtové a príspevkové organizácie celomestskej povahy,
schvaľovať združovanie prostriedkov hlavného mesta a účasť hlavného mesta v regionálnych a územných združeniach,
určovať organizáciu magistrátu hlavného mesta, určovať plat primátora a mestského kontrolóra,
schvaľovať poriadok odmeňovania pracovníkov magistrátu hlavného mesta.
Primátor hlavného mesta (ďalej len „primátor“) je výkonným orgánom hlavného mesta a zastupuje ho navonok. Má právo nosiť primátorské insígnie.
Primátor je oprávnený zúčastňovať sa na rokovaní vlády pri prerokúvaní otázok, ktoré sa týkajú záujmov a potrieb hlavného mesta, a predkladať vláde v týchto veciach samostatne vlastné návrhy.
Primátora volia obyvatelia hlavného mesta v priamych voľbách. Volebné pravidlá upravuje osobitný zákon.3) Funkcia primátora je nezlučiteľná s funkciou starostu mestskej časti.
Primátor je štatutárnym orgánom hlavného mesta v majetkovoprávnych vzťahoch hlavného mesta4) a v pracovnoprávnych vzťahoch pracovníkov magistrátu hlavného mesta;5) v administratívnoprávnych vzťahoch je správnym orgánom.6)
Primátora zastupujú jeho námestníci, ktorých na tento účel zvolí mestské zastupiteľstvo z radov svojich poslancov. Mestské zastupiteľstvo vymedzí v štatúte okruh právomocí primátora, ktoré nie sú oprávnení vykonávať námestníci.
Mestská rada sa skladá z 10 členov, ktorých volí mestské zastupiteľstvo zo svojich poslancov na celé funkčné obdobie, starostov všetkých mestských častí a primátora. V zložení mestskej rady sa prihliada na zastúpenie politických strán a politických hnutí7) (ďalej len „politické strany“) zastúpených v mestskom zastupiteľstve.
Úlohy mestskej rady, ako aj vzťahy k iným orgánom hlavného mesta upraví štatút.
Odborné, administratívne a organizačné práce súvisiace s plnením úloh orgánov hlavného mesta plní magistrát hlavného mesta. Magistrát sa vnútorne člení na oddelenia a referáty.
Na čele magistrátu hlavného mesta je riaditeľ, ktorého na návrh primátora na dobu neurčitú vymenúva a odvoláva mestské zastupiteľstvo. Riaditeľ magistrátu sa môže zúčastňovať zasadnutí mestskej rady s hlasom poradným.
rozhoduje vo veciach týkajúcich sa nakladania a zásad hospodárenia so zvereným majetkom a s vlastným majetkom, ako aj so zverenými a vlastnými finančnými zdrojmi, schvaľuje najdôležitejšie úkony týkajúce sa tohto majetku a finančných zdrojov a kontroluje hospodárenie s ním,
rozhoduje vo veciach týkajúcich sa ochrany a tvorby životného prostredia mestskej časti,
rozhoduje na základe výsledkov hlasovania obyvateľov o zavedení a zrušení verejnej dávky alebo miestneho poplatku v mestskej časti, určuje ich náležitosti a rozhoduje o prijatí úveru alebo pôžičky,
určuje organizáciu miestneho úradu, plat starostu a miestneho kontrolóra a schvaľuje poriadok odmeňovania pracovníkov miestneho úradu.
Podrobnejšiu úpravu právomoci a pôsobnosti miestnych zastupiteľstiev a ich vzťahy k orgánom hlavného mesta upravuje štatút.
v mestských častiach do 3000 obyvateľov 9 -13 poslancov,
v mestských častiach nad 3000 do 20 000 obyvateľov 11 – 30 poslancov,
Volebné pravidlá pre voľbu poslancov miestneho zastupiteľstva upravuje osobitný zákon.3)
Starosta je štatutárnym orgánom v majetkovoprávnych vzťahoch mestskej časti4) a v pracovnoprávnych vzťahoch pracovníkov miestneho úradu;5) v administratívnoprávnych vzťahoch je správnym orgánom.6)
Starostu zastupuje jeho zástupca, ktorého na tento účel zvolí miestne zastupiteľstvo z radov svojich poslancov. Miestne zastupiteľstvo vymedzí okruh právomocí starostu, ktoré nie je oprávnený vykonávať zástupca.
Počet členov miestnej rady určí miestne zastupiteľstvo. V zložení miestnej rady sa prihliada na zastúpenie politických strán zastúpených v miestnom zastupiteľstve.
Na čele miestneho úradu je prednosta, ktorého na návrh starostu na dobu neurčitú vymenúva a odvoláva miestne zastupiteľstvo. Prednosta miestneho úradu sa môže zúčastňovať zasadnutí miestnej rady s hlasom poradným.
Symbolmi hlavného mesta sú:
Osobám, ktoré sa obzvlášť významným spôsobom zaslúžili o hlavné mesto a jeho obyvateľov alebo o mier a priateľstvo medzi národmi, alebo ktoré obohatili ľudské poznanie vynikajúcimi tvorivými výkonmi, môže mestské zastupiteľstvo udeliť čestné občianstvo hlavného mesta.
Vynikajúce tvorivé výkony, ktoré obohacujú ľudské poznanie, alebo ktoré prispeli významným spôsobom k ďalšiemu rozvoju hlavného mesta, môže mestské zastupiteľstvo odmeniť udelením Ceny hlavného mesta Slovenskej republiky Bratislavy.
Primátor alebo starosta môže významnú činnosť osôb, ktoré sa zaslúžili o hlavné mesto alebo mestskú časť, oceniť udelením verejného uznania za zásluhy.
Podrobnosti o podmienkach a spôsobe udeľovania čestného občianstva, Ceny hlavného mesta Slovenskej republiky Bratislavy a verejného uznania za zásluhy upraví štatút.
Orgány samosprávy hlavného mesta a mestských častí pri plnení úloh súvisiacich so zabezpečením potrieb mesta a jeho obyvateľov spolupracujú so štátnymi orgánmi na území hlavného mesta. Orgány miestnej samosprávy pri plnení svojich úloh spolupracujú so štátnymi orgánmi, ktoré majú pôsobnosť na území mestskej časti.
Orgány štátu poskytujú orgánom samosprávy v hlavnom meste pomoc v odborných veciach, najmä:
podieľajú sa na odbornej príprave pracovníkov samosprávnych orgánov v hlavnom meste, na príprave poslancov mestského a miestnych zastupiteľstiev,
pomáhajú pri riešení mimoriadnych situácií, ktoré majú negatívny dopad na uspokojovanie potrieb obyvateľstva hlavného mesta.
Právnické a fyzické osoby vykonávajúce podnikateľskú činnosť na území hlavného mesta spolupracujú s orgánmi samosprávy hlavného mesta a mestských častí pri zabezpečovaní rozvoja mesta.
Orgány samosprávy hlavného mesta a mestských častí podporujú podnikateľskú a inú činnosť právnických a fyzických osôb, ktorá je na prospech rozvoja mesta a v súlade s územným plánom.
poruší všeobecne záväzné nariadenia hlavného mesta,
Pokuta je príjmom rozpočtu hlavného mesta, ak ju uložil primátor, alebo rozpočtu mestskej časti, ak ju uložil starosta.
Pokutu podľa odsekov 1 a 2 možno uložiť do 2 mesiacov odo dňa, kedy sa primátor, resp. starosta dozvedel o tom, kto sa porušenia dopustil, najneskôr do jedného roka od spáchania konania opodstatňujúceho uloženie pokuty. Pri ukladaní pokút sa postupuje podľa všeobecných predpisov o správnom konaní.
§ 20 Občianskeho zákonníka§ 24f ods. 2 Hospodárskeho zákonníka.
§ 4 Vzťah hlavného mesta k okolitým obciam
DRUHÁ ČASŤ SAMOSPRÁVA HLAVNÉHO MESTA
§ 6 Orgány hlavného mesta
§ 8 Hlasovanie obyvateľov hlavného mesta
§ 9 Hlasovanie obyvateľov mestskej časti
§ 10 Verejné zhromaždenie
TRETIA ČASŤ POSTAVENIE ORGÁNOV HLAVNÉHO MESTA
§ 12 Primátor hlavného mesta
§ 14 Magistrát hlavného mesta
ŠTVRTÁ ČASŤ POSTAVENIE ORGÁNOV MESTSKEJ ČASTI
PIATA ČASŤ SYMBOLY HLAVNÉHO MESTA, ČESTNÉ OBČIANSTVO A CENY
Dátum účinnosti do: 20.12.1990
13. 01.01.2017 - 386/2016 Z. z.

References: § 20

§ 4

§ 6

§ 8

§ 9

§ 10

§ 12

§ 14